கேள்வி: பச்சைப் புறா என்பது என்ன?
பதில்: பச்சைப்புறா (''Treron'') என்பது புறா குடும்பம் (உயிரியல்) உள்ள ஒரு பறவை பேரினம் (உயிரியல்) . இந்தப் பேரினத்தில் உள்ள பறவைகள் பொதுவாகப் பச்சைப் புறாக்கள் என்று அழைக்கப்படுகிறன. ஆசியா மற்றும் ஆப்பிரிக்கா முழுவதும் இந்தப் பேரினமானது பரவியுள்ளது. இந்த பேரினத்தில் 30 இனம் (உயிரியல்) உள்ளன. அவற்றின் பச்சை நிறம் குறிப்பிடத்தக்கதாக உள்ளதால், அவை பச்சைப் புறாக்கள் என்ற பொதுவான பெயரால் அழைக்கபடுகின்றன. அது இவற்றின் உணவில் உள்ள கரோட்டினாய்டு நிறமியிலிருந்து வருகிறது. பச்சைப் புறாக்கள் பல்வேறு பழங்கள், கொட்டைகள்/ விதைகள் போன்றவற்றை உணவாகக் கொள்கின்றன. மரங்களில் வாழும் இவை பல்வேறு மரங்கள் நிறைந்த வாழ்விடங்களைக் குடியிருப்பாக கொண்டுள்ளன. மேலும், இந்தப் பேரினத்தின் உறுப்பினர்களை நீண்ட வால்கள், நடுத்தர நீள வால்கள், ஆப்பு வடிவ வால்கள் கொண்ட இனங்களாக வகைப்படுத்தலாம். பச்சைப் புறாவின் பெரும்பாலான பேரினங்கள் பால் ஈருருமை கொண்டுள்ளன. இதில் ஆண் பறவைகளையும் பெண் பறவைகளையும் வெவ்வேறு வண்ணத் தழும்புகளால் எளிதில் வேறுபடுத்தி அறியலாம்.